Ministru kabineta noteikumi Nr.

Rīgā. gada (prot. Nr. §)

**Eiropas Savienības Kohēzijas politikas programmas 2021. – 2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" 4.1.2.1. pasākuma "Nacionāla mēroga veselības veicināšanas un slimību profilakses pasākumi" īstenošanas noteikumi**

*Izdoti saskaņā ar Eiropas Savienības fondu 2021.—2027. gada plānošanas perioda vadības likuma*[*20. panta*](https://likumi.lv/ta/id/267471-eiropas-savienibas-strukturfondu-un-kohezijas-fonda-2014-2020-gada-planosanas-perioda-vadibas-likums#p20)*6. un 13. punktu*

**I. Vispārīgie jautājumi**

1. Noteikumi nosaka:
	1. kārtību, kādā īsteno Eiropas Savienības (turpmāk – ES) Kohēzijas politikas programmas 2021. – 2027. gadam 4.1.2. specifiskā atbalsta mērķa "Uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju" (turpmāk – specifiskais atbalsta mērķis) 4.1.2.1. pasākuma "Nacionāla mēroga veselības veicināšanas un slimību profilakses pasākumi" (turpmāk – pasākums):
	2. specifiskā atbalsta mērķi;
	3. specifiskajam atbalstam pieejamo finansējumu;
	4. prasības Eiropas Reģionālās attīstības fonda projektu iesniedzējiem (turpmāk – projekta iesniedzējs);
	5. atbalstāmo darbību izmaksu attiecināmības nosacījumus;
	6. vienkāršoto izmaksu piemērošanas nosacījumus un kārtību;
	7. vienošanās un līguma par projekta īstenošanu vienpusēja uzteikuma nosacījumus.
2. Specifiskā atbalsta projektu iesniegumu atlases īsteno ierobežotas projektu iesniegumu atlases veidā.
3. Specifiskā atbalsta ietvaros atbildīgās iestādes funkcijas pilda Veselības ministrija (turpmāk – atbildīgā iestāde).
4. Specifiskā atbalsta ietvaros sadarbības iestādes funkcijas pilda un slēdz vienošanos par projekta īstenošanu Centrālā finanšu un līgumu aģentūra (turpmāk – sadarbības iestāde).
5. Projektu īstenošanas vieta ir Latvijas Republika.

**II. Pasākuma mērķis**

1. Pasākuma mērķis ir uzlabot vienlīdzīgu un savlaicīgu piekļuvi kvalitatīviem, ilgtspējīgiem un izmaksu ziņā pieejamiem veselības aprūpes, veselības veicināšanas un slimību profilakses pakalpojumiem, uzlabojot veselības aprūpes sistēmu efektivitāti un izturētspēju, nodrošinot nacionāla mēroga veselības veicināšanas un slimību profilakses pasākumus.
2. Pasākuma mērķa grupa ir visi Latvijas iedzīvotāji, īpaši sociālās un teritoriālās atstumtības riskam pakļautie iedzīvotāji, kā piemēram, ārstniecības iestādes, izglītības iestādes, plānošanas reģioni, pašvaldības, noteiktas sabiedrības grupas (bērni un jaunieši, personas ar vielu un procesu atkarībām un sociālās atstumtības riskam pakļautās iedzīvotāju grupas, vecāki, darba ņēmēji (jo īpaši gados vecāki) u.c.), biedrības un nodibinājumi, tiesībaizsardzības un bērnu tiesību aizstāvošās institūcijas (piem., tiesas un sociālās korekcijas iestādes).
3. Pasākuma iznākuma rādītājs ir nacionāla, reģionāla vai vietēja mēroga valsts administrācijas vai sabiedrisko pakalpojumu iestāžu un pakalpojumu skaits, kas saņēmušas atbalstu, līdz 2029.gada 31.decembrim nodrošinot, ka atbalstu būs saņēmušas 7 iestādes, tostarp uz 2024.gada 31.decembri atbalstu būs saņēmušas 7 iestādes.
4. Pasākuma specifiskais rezultāta rādītājs ir iedzīvotāju skaits, kuri pēdējā gada laikā veselības apsvērumu dēļ Eiropas Sociālā fonda + veselības veicināšanas pasākumu ietekmē ir mainījuši uztura un citus dzīvesveida paradumus, nodrošinot, ka uz 2029. gada 31.decembri sasniegta rādītāja vērtība 50 000 iedzīvotāji.

**III. Pasākuma finansējums**

1. Pasākumam plānotais kopējais attiecināmais finansējums ir 13 185 480 *euro*, tai skaitā Eiropas Sociālā fonda Plus finansējums – 11 207 658 *euro*  un nacionālais valsts budžeta finansējums – 1 977 822 *euro*.
2. Pasākumam pieejamais kopējais attiecināmais finansējums projektu iesniegumu atlases izsludināšanai un vienošanās par projekta īstenošanu slēgšanai ir 8 470 450 *euro*, tai skaitā Eiropas Sociālā fonda Plus finansējums – 7 199 882 *euro*  un nacionālais valsts budžeta finansējums – 1 270 568 *euro*.
3. Saskaņā ar Eiropas Parlamenta un Padomes 2021.gada 24.jūnija regulas Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – regula Nr.2021/1060) 18. un 86.pantā noteikto pasākumam atlikušais pieejamais attiecināmais finansējums, ko veido starpība starp šo noteikumu 10.punktā noteikto plānoto kopējo attiecināmo finansējumu un šo noteikumu 11.punktā noteikto pieejamo kopējo attiecināmo finansējumu projektu iesniegumu atlases izsludināšanai un vienošanās par projekta īstenošanu slēgšanai, būs pieejams pēc vidusposma pārskata iesniegšanas Eiropas Komisijā un elastīguma summas pārskatīšanas.
4. Eiropas Sociālā fonda Plus finansējums projektā nepārsniedz 85 procentus no kopējām attiecināmajām izmaksām.
5. Projekta izmaksas ir attiecināmas, ja tās atbilst šajos noteikumos minētajām izmaksu pozīcijām un tās ir radušās ne agrāk kā par 2021. gada 1. decembri.

**IV. Prasības projekta iesniedzējam un projekta vērtēšanai**

1. Projekta iesniedzējs pasākuma ietvaros ir:
	1. vadošā valsts pārvaldes iestāde veselības nozarē, kas izstrādā, organizē un uzrauga valsts politiku sabiedrības veselības jomā (Veselības ministrija);
	2. pasākuma ietvaros projekta iesniedzējs sadarbības partneru statusā deleģēto valsts pārvaldes funkciju ietvaros var piesaistīt veselības nozares valsts pārvaldes iestādes un valsts kapitālsabiedrības, kas izstrādā, organizē, uzrauga un ievieš valsts politiku sabiedrības veselības jomā (Slimību profilakses un kontroles centrs, Neatliekamās medicīniskās palīdzības dienests, Veselības inspekcija, Paula Stradiņa Medicīnas vēstures muzejs, VSIA “Bērnu klīniskā universitātes slimnīca”).
2. Finansējuma saņēmējs atbilstoši normatīvajiem aktiem par kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā slēdz sadarbības līgumus ar sadarbības partneriem, kontrolē to izpildi un novērš dubultā finansējuma riskus.
3. Finansējuma saņēmēji un sadarbības partneri, iesaistoties projekta īstenošanā, nodrošina, lai funkcijas, kuras tie pilda projekta īstenošanā, tiktu nodalītas no pamatfunkciju izpildes un saimnieciskās darbības.
4. Projekta iesniedzējs sagatavo projekta iesniegumu atbilstoši projektu iesniegumu atlases nolikumam un iesniedz to sadarbības iestādē, izmantojot Kohēzijas politikas fondu vadības informācijas sistēmu.
5. Projekta iesnieguma vērtēšanas komisijā sadarbības iestāde iekļauj arī pārstāvi no Atbildīgās iestādes.
6. Sadarbības iestāde pasākuma ietvaros organizē ierobežotu projektu iesniegumu atlasi vienu reizi pasākuma īstenošanas periodā veselības veicināšanas un slimību profilakses pasākumu īstenošanai. Sadarbības iestāde uzaicinājumu nosūta mēneša laikā pēc šo noteikumu spēkā stāšanas, ja ir saskaņots pasākuma projektu iesniegumu atlases nolikums.

**VI. Pasākuma atbalstāmās darbības un attiecināmās izmaksas**

1. Pasākuma ietvaros ir atbalstāmi veselības veicināšanas un slimību profilakses pasākumi, ievērojot šādas sabiedrības veselības prioritārās jomas, kas novērstu priekšlaicīgu mirstību, darba nespēju, veicinātu dzīves kvalitāti un uzlabotu iedzīvotāju veselībpratību Latvijas iedzīvotājiem visos vecuma posmos un dažādām mērķa grupām atkarībā no veselības veicināšanas un slimību profilakses jomas:
	1. veselīga uztura lietošanas veicināšana t.sk. mutes dobuma un zobu veselība;
	2. atkarību mazināšana;
	3. fizisko aktivitāšu veicināšana;
	4. psihiskās veselības veicināšana;
	5. seksuālās un reproduktīvās veselības veicināšana;
	6. veselības veicināšana un slimību profilakses uzlabošana;
	7. traumatisma mazināšana;
	8. infekciju izplatības mazināšana un vakcinācijas veicināšana;
	9. iedzīvotāju izglītošana pirmās palīdzības sniegšanā.
2. Pasākuma ietvaros ir atbalstāmas šādas atbalstāmās darbības:
	1. projekta vadības un īstenošanas, personāla atlīdzības nodrošināšana;
	2. nacionāla un vietēja mēroga slimību profilakses pasākumi;
	3. nacionāla un vietēja mēroga veselības veicināšanas pasākumi;
	4. sabiedrības veselības pētījumi;
	5. informācijas un publicitātes pasākumu nodrošināšana.
3. Šo noteikumu 22.1. apakšpunktā minētās atbalstāmās darbības ietvaros attiecināmās izmaksas saskaņā ar regulas Nr.2021/1060 55. panta 1. punktu projekta iesniegumā plāno kā vienu izmaksu pozīciju, piemērojot izmaksu vienoto likmi 20 procentu apmērā no šo noteikumu 29.2. apakšpunktā minētajām pasākuma projekta pārējām tiešajām attiecināmajām īstenošanas izmaksām, un minētās atbalstāmās darbības ietvaros ir attiecināmas finansējuma saņēmēja un sadarbības partneru projekta vadības personāla un īstenošanas personāla atlīdzības izmaksas.
4. Šo noteikumu 22.2. apakšpunktā minētā atbalstāmā darbība ietver šādas attiecināmo izmaksu pozīcijas:
	1. izmaksas par primārās un sekundārā profilakses pasākumiem, iekļaujot mērķa grupu informēšanas un izglītošanas pasākumus;
	2. izmaksas par veselības parametru paškontroles ierīcēm un to darbības nodrošināšanu projekta īstenošanas laikā;
	3. izmaksas par inventāru un tā darbības nodrošināšanas izmaksas projekta īstenošanas laikā;
	4. izmaksas par sabiedrības informēšanas pasākumiem attiecībā uz slimību profilaksi.
5. Šo noteikumu 22.3. apakšpunktā minētā atbalstāmā darbība ietver šādas attiecināmo izmaksu pozīcijas:
	1. sabiedrības informēšanas kampaņu īstenošanas izmaksas;
	2. sociālās reklāmas, tai skaitā vides reklāmas un reklāmas plašsaziņas līdzekļos, un informatīvo materiālu izgatavošanas, drukas un izplatīšanas izmaksas;
	3. sabiedrības mērķa grupu izglītošanas izmaksas sabiedrības veselības jomā;
	4. izmaksas par veselības veicināšanas pasākumu inventāru un tā darbības nodrošināšanas izmaksas projekta īstenošanas laikā.
6. Šo noteikumu 22.4. apakšpunktā minētā atbalstāmā darbība ietver visas ar pētījumu īstenošanu un informācijas izplatīšanu par sabiedrības veselības pētījumiem saistītās izmaksas.
7. Šo noteikumu 22.5. apakšpunktā minētā atbalstāmā darbība ietver informācijas un publicitātes nodrošināšanas izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināma komunikācijas un vizuālās identitātes prasību ievērošana.
8. Šo noteikumu 22. punktā minēto atbalstāmo darbību īstenošanai ir attiecināmas neparedzētās izmaksas līdz diviem procentiem no šo noteikumu 10. punktā noteiktā pasākumam pieejamā kopējā finansējuma, ko projekta iesniegumā plāno kā vienu izmaksu pozīciju un izmanto šo noteikumu 29.2. apakšpunktā minēto projekta pārējo tiešo attiecināmo īstenošanas papildu izmaksu segšanai, kas neparedzamu apstākļu dēļ ir kļuvušas nepieciešamas projekta īstenošanai. Neparedzēto izmaksu izlietošanu pirms izdevumu veikšanas finansējuma saņēmējs saskaņo ar sadarbības iestādi, kā to nosaka vienošanās.
9. Šo noteikumu 23., 24., 25., 26. un 27. punktā minētās izmaksas veido projekta tiešās attiecināmās izmaksas, tai skaitā:
	1. šo noteikumu 23. punktā minētās izmaksas veido projekta tiešās attiecināmās personāla atlīdzības izmaksas;
	2. šo noteikumu 24., 25., 26. un 27. punktā minētās izmaksas veido projekta pārējās tiešās attiecināmās īstenošanas izmaksas. Šīs piegāžu un pakalpojumu izmaksas ir attiecināmas, ja tās radušās, ievērojot publisko iepirkumu jomu regulējošos normatīvos aktus un atbilst atklātai, pārredzamai, nediskriminējošai un konkurenci nodrošinošai konkursa procedūrai.
10. Šo noteikumu 22. punktā minēto atbalstāmo darbību īstenošanai ir attiecināmas projekta netiešās attiecināmās izmaksas, ko projekta iesniegumā plāno kā vienu izmaksu pozīciju, piemērojot netiešo izmaksu vienoto likmi 15 procentu apmērā no šo noteikumu 23. punktā minētajām projekta tiešajām personāla atlīdzības izmaksām.
11. Pievienotās vērtības nodokļa maksājumi, kas tiešā veidā saistīti ar projektu, ir attiecināmās izmaksas, ja finansējuma saņēmējs tos nevar atgūt normatīvajos aktos par pievienotās vērtības nodokli noteiktajā kārtībā.

**VII. Pasākuma projekta īstenošanas un finansējuma saņemšanas nosacījumi**

1. Pasākuma ietvaros finansējuma saņēmējs izveido projekta vadības un uzraudzības darba grupu, kuras sastāvā pieaicina sadarbības partneru pārstāvjus, atbildīgās iestādes un sadarbības iestādes pārstāvi novērotāja statusā, un  kuras sanāksmes tiek organizētas pēc nepieciešamības, bet ne retāk kā reizi gadā.
2. Finansējuma saņēmējs projekta ietvaros nodrošina līdzdalību 4.1.2.1. pasākuma “Veselības veicināšanas un slimību profilakses pasākumu īstenošana vietējai sabiedrībai” projektu iesniegumu atlasēs un piedalās uzraudzības pasākumos.
3. Finansējuma saņēmēji uzkrāj šādus datus:
	1. par šādu horizontālā principa “Vienlīdzīgas iespējas” horizontālo rādītāju sasniegšanu:
		1. darbības, kas veicina vienlīdzību, iekļaušanos, nediskrimināciju un pamattiesību ievērošanu;
		2. darbības, kas veicina dalību pasākumā nelabvēlīgā situācijā nonākušām personām;
		3. darbības par vienlīdzīgu iespēju aspektiem (dzimumu līdztiesība, invaliditāte, vecums vai etniskā piederība);
	2. par projekta dalībniekiem, kuri uzskaitāmi atbilstoši Eiropas Parlamenta un Padomes 2021. gada 24. jūnija Regulas (ES) 2021/1057 ar ko izveido Eiropas Sociālo fondu Plus (ESF+) un atceļ Regulu (ES) Nr. 1296/2013 1. pielikuma 1. punktā noteiktajiem kopējiem iznākuma un rezultāta rādītājiem, ja persona piedalās veselības veicināšanas vai slimību profilakses pasākumā un pasākums ilgst vairāk nekā astoņas stundas.
4. Sadarbības iestādei ir tiesības vienpusēji atkāpties no noslēgtās vienošanās par projekta īstenošanu jebkurā no šādiem gadījumiem:
	1. finansējuma saņēmējs nepilda vienošanos par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt pasākuma iznākuma un uzraudzības rādītāju sasniegšanu;
	2. finansējums saņēmējs apzināti ir sniedzis sadarbības iestādei nepatiesu informāciju;
	3. citos gadījumos, ko paredz vienošanās vai līgums par projekta īstenošanu.